રાજ્ય સરકારના જણાવ્યા મુજબ અંત્યોદય કે બીપીએલના કેરોસીન મેળવતાં રેશનકાર્ડ ધારકોને સબસિડીના ધોરણે ગેસ જોડાણ આપવા પીએનજી/ એલપીજી સહાય આપવા તા.૧લી મે,૨૦૧૮થી અમલમાં મુકાઈ છે. જેમાં રાજ્ય સરકારા દ્વારા એલપીજી અથવા પીએનજી કનેક્શન ન ધરાવતાં તથા પ્રધાનમંત્રી ઉજ્જવલા યોજનાના બન્ને તબક્કામાં જોડાણ નહિ મેળવેલ હોય તેવા જાહેર વિતરણ વ્યવસ્થા યોજનામાં સમવિષ્ટ અંત્યોદય અને બીપીએલ પરિવારની પુખ્ત મહિલાની પ્રથમ પસંદગી અથવા અન્ય પુખ્ત પુરુષના નામે પસંદગી કરીને પીએનજી જોડાણ માટે ૧૬૦૦/- તથા એલપીજી કનેક્શન માટે રૂ.૧૬૦૦/- રાજ્ય સરકાર દ્વારા સબસીડી ભોગવવાનો આવશે. રાજ્ય સરકારની પીએનજી/એલપીજી યોજના હેઠળ AAY/BPL કેરોસીન રેશનકાર્ડ ધારકોને પીએનજી/ એલપીજી ગેસ કનેક્શન આપવામાં આવશે. જાહેર જનતાને કેરોસીનના બદલે સ્વચ્છ ઇંધણ મળે તે માટે રાજ્ય સરકાર એલપીજી તથા પીએનજી કનેક્શન આપવા માંગે છે. તેમજ પીએનજી/એલપીજી કનેક્શન ન ધરાવતા હોય તેવા એપીએલ કાર્ડધારકો સ્વૈચ્છિક રીતે પીએનજી/એલપીજી કનેક્શન મેળવી લેવાના રહેશે. જેના અનુસંધાને APL કેરોસીન કાર્ડધારકોએ તા.૩૦મી નવેમ્બર, ૨૦૧૮ સુધીમાં APL કેટેગરીના કેરોસીન રેશનકાર્ડ ધારકોએ સ્વખર્ચે PNG /LPG જોડાણ મેળવી લેવાનું રહેશે. ૧ ડિસેમ્બર ૨૦૧૮થી જિલ્લા મુખ્ય મથક વિસ્તારોમાં APLકેરોસીન રેશનકાર્ડ ધારકોને PDS કેરોસીન આપવાનું બંધ કરવામાં આવશે, તેમ જિલ્લા પુરવઠા અધિકારી,આણંદે એક યાદી દ્વારા જણાવ્યું છે.